KOMISSION ASETUS (ETY) N:o 2675/91,
annettu 9 päivänä syyskuuta 1991,
voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle voille ja voiöljylle myönnettävästä tuesta annetun asetuksen (ETY) N:o 570/88 ja asetuksen (ETY) N:o 569/88 muuttamisesta annetun asetuksen (ETY) N:o 1157/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan, sen 7 a artiklan 3 kohdan, sen 12 artiklan 3 kohdan ja sen 28 artiklan,
sekä katsoo, että
komission asetuksessa (ETY) N:o 570/88(3), sellaisena kuin se on viimeksi muutettuna asetuksella (ETY) N:o 1157/91(4), säädetään voin myynnistä alennettuun hintaan sekä mahdollisuudesta saada tukea konditoriatuotteiden, jäätelöiden ja muiden elintarvikkeiden valmistukseen tarkoitetulle voille ja voiöljylle,
asetuksen (ETY) N:o 570/88 12 artiklan ensimmäisen kohdan b alakohdassa säädetään, että kun tarjouskilpailun voittaja käyttää eri tuotteita, jotka saavat tukea tai joille on myönnetty hinnanalennusta, tämän on pidettävä erillistä kirjanpitoa kunkin asetuksen kunkin säännöksen nojalla; tämä kohta kumottiin virheellisesti asetuksella (ETY) N:o 1157/91; tämän vuoksi olisi asetus (ETY) N:o 1157/91 oikaistava tältä osin, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1157/91 1 artiklan 9 kohdan a alakohdan ilmaus "a) korvataan b alakohta seuraavasti:" ilmauksella "a) korvataan b alakohdan ensimmäinen alakohta seuraavasti:".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä syyskuuta 1991.